**H O T Ă R Â R E A NR. 53**

**din 27 aprilie 2017**

**privind aprobarea**  **redistribuirii lotului pentru construire locuință situat în Municipiul Dej, Strada George Mânzat, Nr. 10, atribuit conform Legii Nr. 15/2003, republicată**

 **Consiliul local al Municipiului Dej,** întrunit în **ședința ordinară**  din data 27 aprilie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 5.249 din data de 14 martie 2017, al Serviciului de Urbanism şi Amenajarea Teritoriului din cadrul Primăriei Municipiului Dej şi Procesul verbal Nr. 9 din 17 februarie 2016 al Comisiei de evaluare a cererilor depuse de tineri, în conformitate cu Legea Nr. 15/2003 republicată, prin care se propune anularea procesului verbal de predare-primire a lotului Nr. 34, situat în Municipiul Dej, Strada George Mânzat, Nr. 10, a cărui beneficiar a fost doamna **Cherecheș Ariana Simona**, care din motive financiare nu a putut continua lucrările şi redistribuirea lotului familiei **Peter Daniel și Peter Timeea Ioana**, care aveau cerere depusă pentru obținerea unui teren în baza Legii Nr. 15/2003, republicată și au fost de acord să cumpere construcția edificată pe teren (conform Contractului de vânzare-cumpărare Nr. 624 din 3 martie 2017, depus la dosar, **întocmit de Notar Public Racolța Nina**).

Terenul ce se propune a se redistribui este situat în Municipiul Dej, Strada George Mânzat, Nr. 10, în suprafață de 300 m.p. și este înscris în C.F. Dej Nr. 56689 cu Nr. cadastral 56689 fiind proprietatea Orașului Dej , proiect avizat favorabil în ședința de lucru a Comisiei de urbanism din data de 27 aprilie 2017;

În temeiul prevederilor Legii Nr. 15/2003, republicată, a Hotărârii Guvernului Nr. 896/2003 şi art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** Aprobă retragerea dreptului de folosință asupra terenului atribuit ,conform art.6 alin.2 din Legea nr.15/2003, republicată și anularea Procesului verbal de predare-primire Nr. 14906/29 iunie 2009, a cărui beneficiar a fost doamna **Cherecheș Ariana Simona, care nu a respectat prevederile art.6 alin.1.**

**Art. 2.** **Aprobă** atribuirea în folosinţă gratuită pe durata existenţei construcţiei a lotului Nr. 34, situat în Municipiul Dej, Strada George Mânzat, Nr. 10, înscris în C.F. Dej Nr. 56689 cu Nr. cadastral 56689, în suprafață de 300 m.p. familiei **Peter Daniel și Peter Timeea Ioana**, care au cumpărat construcția edificată parțial pe teren, conform Contractului de vânzare-cumpărare Nr. 624 din 3 martie 2017, **întocmit de Notar Public Nina Racolța** (și conform Procesului verbal Nr. 9 din 17 februarie 2016, întocmit în urma analizării de către Comisia de evaluare a cererilor depuse de tineri, în conformitate cu Legea Nr. 15/2003, republicată).

**Art. 3.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului din cadrul Primăriei Municipiului Dej.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru -19**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**